Susanne Sundfør var én av fire artister og band som mottok «a-ha-stipendet» i forkant av a-ha sin avskjedsturné i 2010. Stipendet var på én million norske kroner og ble delt ut for å hjelpe unge og lovende norske artister som ønsker å satse internasjonalt. For sitt tredje album, , vant hun Spellemannprisen 2010 i klassen populærkomponist. Hun ble også nominert i klassene kvinnelig artist og tekstforfatter, men valgte å trekke seg fra klassen kvinnelig artist fordi hun var kritisk til at mannlige og kvinnelige artister vurderes hver for seg. Albumet var også ett av tolv nominerte til den nyopprettede nordiske prisen Nordic Music Prize, som ble delt ut under by:Larm 2011. I 2012 ga hun ut sitt fjerde studioalbum, . For albumet ble hun nominert til Spellemannprisen 2012 i klassen pop, mens videoen til «The Silicone Veil», som er regissert av Luke Gilford, ble nominert til årets musikkvideo. Albumet ble også nominert til Nordic Music Prize.